Robert Peel

Robert Peel, 2. baronett, (født 5. februar 1788 i Ramsbottom i Bury i Lancashire i England, død 2. juli 1850 i London) var en britisk konservativ politiker som fungerte to ganger som Storbritannias statsminister fra 1834 til 1835 og fra 1841 til 1846. Han er betraktet som far av det moderne britiske politi og som en av grunnleggerne av det britiske konservative partiet.

Liv og virke

Bakgrunn
Han ble født i Ramsbottom i Lancashire, og var sønn av parlamentsmedlem Robert Peel, 1. baronett, som i den tidlige fasen av den industrielle revolusjon var en av landets rikeste tekstilprodusenter. Han ble utdannet ved Hipperholme Grammar School, Harrow School og Christ Church ved University of Oxford.

Politiker
Han kom inn i Underhuset i Det britiske parlamentet under veiledning av sin far og av Arthur Wellesley, den framtidige hertugen av Wellington, helten fra Waterloo, i 1809. Peel ble jevnt over forstått som en «kommende stjerne» i det konservative partiet og fungerte i rekke mindre minsterposter før han han gikk inn i Kabinettet (regjeringen) for første gang som innenriksminister (1822–1827) hvor han reformerte og liberaliserte strafferetten og opprettet en moderne politistyrke.

Peel er særlig kjent for å ha hjulpet til med å innføre politistyrker i sin moderne form. Som innenriksminister (Home Secretary) opprettet han Metropolitan Police i 1829, noe som førte til populære tilnavn som «bobby» og «peeler» for de individuelle politiet i London.

Peel var en av Storbritannias mest populære statsmenn, kjent for varm fedrelandskjærlighet, kraftig vilje og stor utholdenhet når han omsider hadde truffet sitt valg, usedvanlig administrativ dyktighet og overlegnevner som debattant. Derimot var han ikke noent djwrvt nyskapende kraft, men i stedet en opportunitetsmann,som forstod kunsten å til  rett tid gi etter for strøminger hvis endelige seier han fant uunnvikelige. Nødtvungen forsiktighet hva angikk politiske uttalelser i ungdomsårene hadde hos haom gjort kjølig forbeholdsomhet til en vane i hans offentlige opptreden.

Ettermæle, verker, tidlige biografier
Flere statuer ble reist over Peel, deriblanr en på Cheapside i London og en marmorstatue i Westminster Abbey. - En samling av Peels taler i underhuset (Speeches etc.) kom i fire bind i 1853, hans selvbiografiske Memoirs ble utgitt av earl Stanhope og viscount Cardwell (2 bind, 1856-1857), hans  korrespondanse av C.S. Parkes (Sir Robert Peel, from his private papers, 3 bind, 1891-1899). Blant mengden av biografier over Peel kan nevnes de av Guizot (1857), sir Lawrence Peel (1860), lord Dalling (1874), G. Barnett Smith (1881), lord Hardinge og A.W.Peel (1891), J.R. Thursfield (samme år), J. McCarthy (1892) og lord Rosebery (1899).

Referanser

Litteratur 
 Anna Augusta Whittall Ramsay: Sir Robert Peel. Constable and Company, London 1928 (archive.org).
 Terence Andrew Jenkins: Sir Robert Peel. Macmillan, London 1999.

Eksterne lenker 
 
 
 «Sir Robert Peel», nettstedet til Downing Street
 «Biography of Sir Robert Peel», Spartacus Educational

Britiske statsministre
Engelske politikere
Personer fra Bury
Britiske baronetter og baronettesser
Ledere av det konservative parti (Storbritannia)
Britiske finansministre